Недзе ў сярэдніх класах школы Яўген вызначыўся, што вучыцца будзе толькі ў Акадэміі МУС. Цікавіла правазнаўства, захаплялі фільмы пра следчых. Сваякі, якія тады працавалі ў міліцыі, папярэджвалі, што быць праваахоўнікам – справа нялёгкая, а студэнтам акадэміі – удвая: рэжым, рэдкія сустрэчы з роднымі. Для сябе юнак вырашыў, што звыкацца з гэтым трэба паступова. Таму, скончыўшы восем класаў у Кашэвіцкай школе, а дзявяты – у Новагалоўчыцкай, паступіў у Палескі аграрны каледж па спецыяльнасці тэхнік-механік. Але працягваў рыхтавацца да паступлення ў акадэмію, вывучаў прававыя дысцыпліны. Паспяхова здаў тэсты і выпрабаванні.